ซอฟท์ครีมโยเกิร์ตช่วงนี้ฮิตมากๆค่ะ มีหลายร้าน หลายยี่ห้อสุดๆ นี่ก็เป็นอีกร้านที่มาเปิดสาขาใหม่ที่ห้าง Central World แล้ว User : Jitprasong ยังมีโปรลด 50% ด้วย แล้วคนอย่างเราจะอยู่ในขันติได้อย่างไร ว่างเสมอสำหรับเรื่องกินค่ะ ขอบคุณแจ่มมากๆนะจ้า
 
ก็เลยนัดๆกัน ด้วยเวลาที่พอเหมาะพองาม ซึ่งร้านนี้จะอยู่ที่ชั้น 6 ขึ้นบันไดเลื่อนจากทางลิฟท์แก้วน่าจะใกล้ที่สุดค่ะ ถ้ายืนหันหน้าเข้าร้าน ด้านซ้ายจะเป็นร้าน KFC ส่วนด้านขวาจะเป็นร้าน Sukishi ส่วนฝั่งตรงข้ามจะเป็นร้าน Cold Stone ค่ะ
 
ในร้านจะมีตู้กดให้กดไอศกรีมได้ตามใจชอบค่ะ ซึ่งตู้นึงจะมี 2 รสค่ะ แต่จะมีคันโยกกดไอศกรีม 3 อัน เพราะอันกลางจะเป็นการรวม 2 รสของตู้นั้นๆค่ะ 
- Plain Tart รสธรรมชาติ จะออกรสละมุนๆเปรี้ยวเบาๆ
- Wild Berry Tart เป็นรสผลไม้รวมที่มี ราสเบอรี่ แบล็คเบอรี่ และบลูเบอรี่ ผสมเข้าด้วยกันค่ะ
- Key Lime Bar Tart คล้ายกับรสธรรมชาติ แต่มีความหอมๆของมะนาวด้วย
- Alphonso Mango Tart (ของอินเดียค่ะ) เป็นมะม่วงเชอร์เบท กลิ่นมะม่วงแปร่งๆสำหรับเราตอนกลืน ไม่ค่อยโดนใจเท่าไหร่ค่ะ ชอบกลิ่นมะม่วงของไทยมากกว่า
- French Vanilla เป็นรสวนิลาค่ะ
- Caramel Macchiato เป็นรสกาแฟคาราเมล
- New York Cheesecake รสนิวยอร์คชีสเค้ก ไม่ค่อยชอบค่ะ เหมือนแนวสังเคราะห์ กลิ่นชีสแบบไม่หอมค่ะ
- Lucky Mint Creme รสมินท์ค่ะ
- Salted Caramel Hazelnut Gelato จะเหมือนทานไอศกรีมเลยค่ะ รสชาติออกหวานๆคาราเมล แทบไม่รู้รสเค็ม และไม่รู้รสโยเกิร์ตเลยค่ะ
- Devil's Food Cupcake Batter เป็นรสช็อคโกแลตค่ะ รสออกหวานๆ แต่ไม่เข้มข้นช็อคโกแลตเท่าไหร่ ทำให้ไม่รู้ว่าเป็นโยเกิร์ต หรือเป้นช็อคโกแลต
 
สำหรับขนาดถ้วย จะมีให้เลือก 2 ขนาดค่ะ คือ 8 ออนซ์ กับ 16 ออนซ์ค่ะ ราคาที่คิดคือ 100 กรัม เท่ากับ 80บาทค่ะ สามารถชิมรสชาติก่อนซื้อได้ฟรีค่ะ ซึ่งอยากชิมรสไหนก็บอกพนักงานให้กดได้เลยค่ะ
 
วิธีการซื้อด้วยตนเอง
1. เลือกขนาดถ้วย ซึ่งจะมี 8 ออนซ์ กับ 16 ออนซ์ค่ะ
2. เลือกไอศกรีมรสที่เราอยากทาน จะรสเดียว จะรวมรส จะกดหลายๆรสหลายๆที ก็ได้หมดเลยค่ะ แต่ต้องให้อยู่ภายในถ้วยค่ะ โดยเมื่ออยากได้รสไหน ก็เอาถ้วยไปรอง แล้วโยกคันโยกขึ้นและกดลงมาค่ะ ไอศกรีมก็จะออกมาค่ะ คราวนี้ก็ขึ้นกะความสามารถแล้วค่ะ ว่าจะทำให้เป็นรูปทรงอย่างไร ซึ่งขอบอกค่ะว่า นี่คือครั้งแรกของเราในการกดไอศกรีมเอง สภาพเลยไม่ค่อยโอเคค่ะ แต่ก็เอาภาพมาฝากนะคะ ???? แล้วเวลาจะหยุดก็ดึงคันโยกขึ้นแล้วปล่อยค่ะ
3. เลือกท้อปปิ้ง อยากใส่อะไรก็ตักๆลงไปเลยค่ะ หรือถ้าเป็นซอส ก็จะเป็นขวด ให้เรากดค่ะ
4. ชั่งน้ำหนัก และจ่ายเงินค่ะ และมั่นใจได้เลยว่า ไม่น่าจะมีใคร กดได้ราคาต่ำกว่าร้อยแน่ๆค่ะ 55
 
ครั้งนี้เราเลือกไอศกรีมรส Plain Tart และรส Key Lime Bar Tart (ไม่ได้อยู่ตู้เดียวกันค่ะ) ส่วนท้อปปิ้งใส่ไป 8 อย่างค่ะ 55 คือแบบว่าอยากทานหลายอย่าง แต่ก็มีงบจำกัด เลยขอตักอย่างละนิดอย่างละหน่อยนะคะ
- Plain Tart รสธรรมชาติ จะเป็นโยเกิร์ตที่ไม่ได้มีรสเปรี้ยวเด่นเข้มข้นเท่าไหร่ จะออกรสละมุนๆเปรี้ยวเบาๆ ซึ่งเราชอบค่ะ เพราะว่าเราเป็นคนไม่ค่อยทานโยเกิร์ตรสที่เปรี้ยวเกินไป อยากได้ความมีรสนมๆนิดๆด้วย ซึ่งร้านนี้ทำได้ถูกใจเราค่ะ เป็นความชอบส่วนตัวเรานะจ้า สำหรับบางท่านอาจรู้สึกรสอ่อนไปเนอะ ก็อาจไม่โดนใจรสนี้ได้ค่ะ ยังไงลองดูความชอบของตัวเองนะคะ
- Key Lime Bar Tart ชอบค่ะรสนี้ เราว่าคล้ายกับรสธรรมชาติ แต่มีความหอมๆของมะนาวด้วยตอนกลืน รสนี้เลยชอบอีกรสค่ะ

ท้อปปิ้ง
- โมจิ เหนียวหนุบๆ อร่อยที่สุดค่ะ ใครมา อย่าลืมตักนะคะ แนะนำเลยจ้า
- มะพร้าว เป็นมะพร้าวอ่อนมาเป็นเส้นๆ นุ่มๆหอมๆ อร่อยดีค่ะ
- ชีสเค้ก เนื้อละเอียด นุ่มๆ รสชาติใช้ได้ค่ะ
- สตอเบอรี่ป๊อบ สั่งเพราะชอบเวลามันแตกเป๊าะแป๊ะในปากค่ะ มันส์ดี รสชาติออกหวานๆค่ะ
- บราวนี่ เนื้อหนุบๆใช้ได้ค่ะ แต่รสออกหวานไปหน่อยค่ะ 
- อัลมอนต์ กรุบๆมันๆ ทานคู่กะไอศกรีมรสไหนก็อร่อยค่ะ
- เม็ดช็อคโกแลต เพิ่มความหวานกรุบๆนิดๆ เพลินดีค่ะ
- ซอสคาราเมล เข้มข้นใช้ได้ค่ะ อร่อยดี
 
ขนาดตักไปไม่ถึงครึ่งถ้วย ยังหนักเกือบ 200 กรัมแน่ะค่ะ ดังนั้นใครมาทาน ระวังๆตัวเองด้วยนะคะ เดี่ยวจะต๊กกะใจตอนชั่งน้ำหนัก "กดอย่างมีสติ" คือการกดที่นึกถึงกระเป๋าสตางค์ตัวเอง ????